I fremtiden vil det måske være muligt at købe nordjysk produceret Kobe-kød. Den nordjyske opdrætter Jørgen Thomsen har nemlig købt en tyr af den japanske race Wagyu, som han skal bruge i avlsarbejdet.

Den 11-måneder gamle tyr bærer navnet Fukutsuru og stammer fra det område i Japan der normalt producerer det eksklusive og meget dyre Kobe-kød. - Ambitionen er at avle Kobe-stude og derefter sælge dem på det arabiske marked, eller hvor der nu ellers er et marked, siger Jørgen Thomsen til TV2/Nord. Modsat de fleste kødkvæg lever Kobe-kvæg en luksustilværelse. De bliver først slagtet efter to år, og de forkæles.